Hier is SA se 20 beste hospitaleArgieffoto (Foto: Parentingupstream, Pixabay) Die mediesefondsadministrateur Discovery Health het pas weer sy jaarlikse peiling oor hospitale bekend gemaak. Die uitslae spruit uit Discovery se peiling waarin lede van mediese fondse die geleentheid kry om opbouend hul menings uit te spreek oor gesondheidsorgverskaffers en die sorg wat hulle in hospitale ontvang het. Dr. Roshini Moodley Naidoo, hoof van gehaltesorg by Discovery Health, het gesê lede van Discovery wat in 2017 in hospitale behandel is, is versoek om hul ervarings te deel. Die lys is uit 140 hospitale saamgestel. Hier is die lys van die 20 beste hospitale in alfabetiese volgorde: Naidoo het gesê die peiling wys dat pasiënte se algehele ervaring jaarliks verbeter, wat daarop dui dat hospitale wat deel is van die peiling ál meer aan pasiënte se hoër verwagtinge voldoen. Die vrae wat aan pasiënte gevra word vir die peiling hou verband met die gehalte van sorg wat verpleegpersoneel bied, reaksietyd van personeel, gehalte van sorg wat dokters bied, die hospitaalomgewing, pynbestuur, inligting wat met pasiënte gedeel word rakende hul medikasie en inligting wat met pasiënte gedeel word oor hul ontslag uit die hospitaal. “Dit is belangrik om voort te gaan om noukeurig na pasiënte te luister in ŉ poging om private hospitale te vestig wat hoëgehalte-pasiëntgesentreerde sorg bied. Dan kan hierdie inligting aanlyn beskikbaar gestel en jaarliks bygewerk word. Dit beteken pasiënte kan voordeel trek uit data wat toelaat dat hulle meer ingeligte keuses maak om die beste hospitale vir hul behoeftes te kies,” het Moodley gesê.